Diari Oficial de la Generalitat Valenciana


Sumari del DOGV 3434, del 15-02-1999 (1999/393)

Recurs ordinari número CO-261/97. Notificació.
----------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/393


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número CO-261/97. Notificació. [1999/Q393]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es notifica la resolució del recurs ordinari amb número de referència interna CO-261/97, al senyor Manuel Zarzoso Bolumar.
  
Resolució
  
Examinat el recurs ordinari formulat pel senyor Manuel Zarzoso Bolumar contra la resolució del Servei Territorial de València, en la sol·licitud de visat de contracte i d'ajudes econòmiques directes per a l'adquisició d'un habitatge a preu taxat, expedient 46-1T-1210/96
  
Antecedents de fet
  
Primer
  
El dia 25 d'abril de 1996 es presentà al Servei Territorial de València la sol·licitud de visat de contracte i d'ajudes econòmiques directes per l'adquisició d'un habitatge a preu taxat.
  
Segon
  
A la vista de la documentació aportada i a partir d'allò que s'ha establit en l'article 2, paràgraf 3, de l'Ordre de 10 d'octubre de 1995, del conseller d'Obres Públiques, Urbanisme i Transports, el Servei Territorial dicta la resolució per la qual s'acorda no donar tràmit a la sol·licitud d'ajudes econòmiques interessades, ja que aquesta s'havia formulat amb posterioritat al 15 d'octubre de 1995.
  
Tercer
  
Contra la dita resolució, la part interessada interposa recurs ordinari en temps i forma.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com per allò que s'ha establit en el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117 de la LRJAP i PAC, quant a l'admissió i la tramitació del recurs ordinari.
  
Tercer
  
L'Ordre de 26 de setembre de 1995, del Ministeri d'Obres Públiques, Transports i Medi Ambient, per la qual es regula el tancament ordenat del sistema de finançament de les actuacions protegibles del Pla d'Habitatge 1992-1995, amb referència a la data límit de 15 d'octubre de 1995, obliga la Generalitat Valenciana, una vegada sobrepassats els objectius d'aquest i esgotats els recursos que li havien sigut assignats, a adoptar les seues pròpies mesures en relació amb el citat tancament, cosa que estableix, en compliment de la meritada ordre ministerial, l'Ordre de 10 d'octubre de 1995, del conseller d'Obres Públiques, Urbanisme i Transports, per la qual s'adopten les mesures en relació amb el tancament del citat Pla d'Habitatge 1992-1995.
  
Quart
  
De conformitat amb allò que s'ha establit en l'article 2, paràgraf 3, de la mencionada Ordre de 10 d'octubre de 1995, del conseller d'Obres Públiques, Urbanisme i Transports: «no es tramitaran les sol·licituds de visat de contracte per a l'adquisició d'habitatges a preu taxat que s'hagen presentat amb posterioritat al 15 d'octubre de 1995».
  
Cinqué
  
En el cas que tractem, examinada la documentació que es troba en l'expedient es comprova que es presentà sol·licitud de visat de contracte i d'ajuda econòmica directa per a l'adquisició d'un habitatge a preu taxat el 25 d'abril de 1996, és a dir, després de la data límit de 16 d'octubre de 1995, i una vegada finalitzat el Pla d'Habitatge 1992-1995 a la Comunitat Valenciana, per la qual cosa es confirma la resolució dictada pel Servei Territorial.
  
Sisé
  
D'altra banda, si s'incloguera aquesta actuació en el Pla d'Habitatge 1996-1999, caldria considerar com a data de presentació de la sol·licitud el 2 de juliol de 1996, dia en què entrà en vigor el Decret 113/1996, de 5 de juny, del Govern Valencià i, per tant, de moment inicial per a admetre a tràmit les sol·licituds, la qual cosa comportaria igualment denegar les ajudes per haver transcorregut més de dos mesos entre la data de la compravenda i la de sol·licitud, segons disposa l'article 5, apartat 3, del propi Decret 113/1996.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; l'Ordre de 10 d'octubre, del conseller d'Obres Públiques, Urbanisme i Transports; el Decret 113/1996, de 5 de juny, del Govern Valencià, i la resta de legislació de general i pertinent aplicació, resolc:
  
Desestimar el recurs ordinari interposat pel senyor Manuel Zarzoso Bolumar, contra la Resolució de data 25 d'abril de 1996, del Servei Territorial d'Arquitectura i Habitatge de València, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà a la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs. Tot això de conformitat amb allò que s'ha previst en l'article 57.2.f (en relació amb la disposició addicional onzena de la LRJAP i PAC) i l'article 58 de la Llei Reguladora de la Jurisdicció Contenciosa Administrativa de 27 de desembre de 1956, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercitar qualsevol altre recurs que s'estime convenient.